text: MASTERCHEF: UN INTERCANVI DELICIÓS! – LA VIBRIA INTERCULTURAL
  La Pobla de Claramunt (Anoia), Catalunya
  Masterchef és un intercanvi que vol descobrir el plaer per cuinar i per menjar. Entenent la gastronomia i l'alimentació com un element transversal, també tindrem amb compte la salut, el medi ambient i la cultura. Volem oferir un ventall d'opcions, totes alternatives al fast food, que va extenent-se cada cop més, i que es situa a les antípodes del nostre model ideal. D'altra banda, també treballarem la interculturalitat amb els participants dels altres països (França i Itàlia).
  Desenvolupar passió per la cuina i veure-ho com una activitat divertida
  Valorar l'agricultura de proximitat i els treballadors que la fan possible
  Entendre la cuina com una eina de salut personal, i saber distingir l'alimentació tòxica de la saludable
  Despertar interès per la sostenibilitat del medi ambient
  Entendre el procès productiu, social i econòmic que va "des de la terra a la taula
  Fomentar la cultura culinaria de cada país
  Conèixer casos d'emprenedoria social lligats al menjar
  Desenvolupar la creativitat i el treball en equip
  Intercomprensió entre llengues llatines
  L'intercanvi de cultures, que busca la tolerància entre les persones així com comprendre la diversitat com una riquesa personal i col·lectiva
  Fomentar la pau entre els diferents països
  Practicar l'anglès i conèixer diferents llengües
  Aquest projecte es basa en els mètodes de l'educació no formal, que dóna valor als coneixements i experiències dels participants (jocs, activitats en grup, dinàmiques, debats…). Aquest enfocament vol faclitar el procès d'aprenentatge i augmentar la interactivitat en l'intercanvi juvenil. Es tracta d'un intercanvi molt pràctic, on cuinar és la base del programa.
  Qualsevol jove d'entre 18 i 30 anys, motivat en participar, que tingui algún interès en la temàtica concreta o vulgui conèixer-la una mica més.
  En total sereu 21 participants, 7 per païs: França, Itàlia i Catalunya.
  L'únic cost de participació és el de fer-se soci a La Vibria Intercultural, 30€ que son vàlids per tot un any. El menjar, l'allotjament, les activitats i el transport estan subvencionats al 100% pel programa Erasmus+ de la UE.
  Emplenar aquest formulari i esperar a què et contactem. El nom del projecte és: Masterchef. Si estàs interessat per més d'un projecte, pots omplir tants formularis com vulguis. Un cop us inscriviu a l'oferta, podeu accedir a més informació, resoldre dubtes…
  Aquest projecte s'ha realitzat amb la col·laboració de Consell Comarcal de l'Anoia i el programa Erasmus+